pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ.ย้ำสธ.เสนอขอตำแหน่งข้าราชการพยาบาล 8,792 ตำแหน่งเข้าครม.สัปดาห์หน้าแน่
วันศุกร์ที่ 19 พฤษภาคม 2560
รมว.สธ.ย้ําสธ.เสนอขอตําแหน่งข้าราชการพยาบาล 8,792 ตําแหน่งเข้าครม.สัปดาห์หน้าแน่
รัฐมนตรีว่าการกระทรวงสาธารณสุข เสนอขอตําแหน่งข้าราชการพยาบาล 8,792 ตําแหน่ง ตามที่ คปร.เห็นชอบ เข้าที่ประชุมคณะรัฐมนตรีสัปดาห์หน้าแน่นอน
รัฐมนตรีว่าการกระทรวงสาธารณสุข เสนอขอตําแหน่งข้าราชการพยาบาล 8,792 ตําแหน่ง ตามที่ คปร.เห็นชอบ เข้าที่ประชุมคณะรัฐมนตรีสัปดาห์หน้าแน่นอน
วันนี้ (19 พฤษภาคม 2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ตามที่ได้เข้าพบและปรึกษานายวิษณุ เครืองาม รองนายกรัฐมนตรี เพื่อหารือเกี่ยวกับทางออกการขอตําแหน่งข้าราชการใหม่ ให้กับพยาบาลลูกจ้างที่ยังรอการบรรจุ ซึ่งท่านรองนายกฯ ได้พิจารณาถึงความจําเป็นของกระทรวงสาธารณสุข ที่ต้องให้บริการที่ได้มาตรฐาน มีคุณภาพแก่ประชาชน เพื่อลดความเหลื่อมล้ําในการเข้าถึงบริกาสุขภาพ จึงได้เห็นชอบให้มีการทบทวนมติ ครม.เมื่อวันที่ 9 พฤษภาคม 2560 ตามที่รมว.สธ.เสนอ และได้ประชุม คปร. เพื่อให้มีการพิจารณาอีกครั้งเมื่อวานนี้ (18 พฤษภาคม 2560) ซึ่งคปร.มีมติเห็นชอบตามที่กระทรวงสาธารณสุข ทบทวนข้อเสนอในการขออัตราเพิ่มใหม่ จํานวน 8,792 ตําแหน่ง โดยมีเงื่อนไขให้กระทรวงสาธารณสุขปรับปรุงประสิทธิภาพ และทําแผนกําลังคน เพื่อป้องกันปัญหาในระยะยาว ซึ่งตนได้กําชับให้ปลัดกระทรวงสาธารณสุข ดําเนินการตามเงื่อนไขของ คปร. ดังกล่าว
ศาสตราจารย์คลินิก เกียรติคุณ นายแพทย์ปิยะสกลกล่าวต่อว่า หลังจากที่ได้รับตําแหน่งรัฐมนตรีว่าการกระทรวงสาธารณสุข พบว่า ยังขาดแคลนกําลังคน โดยเฉพาะพยาบาล เป็นปัญหาวิกฤตเร่งด่วน ต้องได้รับการแก้ไขภาวะสมองไหลที่เกิดขึ้น ทําให้กระทรวงไม่สามารถขยายบริการที่จําเป็นรองรับประชาชนได้ และพิจารณาถึงการเข้าสู่สังคมผู้สูงอายุ หากไม่สามารถรักษาพยาบาลไว้ในระบบจะเป็นปัญหารุนแรงในอนาคต ได้แก้ไขปัญหา 2 แนวทางพร้อมกัน คือการขอกําหนดตําแหน่งพยาบาลเพิ่มใหม่ในครั้งนี้ และแนวทางที่บรรลุผลสําเร็จไปแล้วคือการทําให้พยาบาลมีความก้าวหน้า และแก้ไขเยียวยาให้เงินเดือนไม่ตัน ส่วนการบริหารจัดการกระบวนการทํางาน ให้ลดภาระงานที่ไม่จําเป็นของพยาบาล เช่นการใช้ผู้ช่วยพยาบาล หรือเจ้าหน้าที่ธุรการหอผู้ป่วย เป็นต้น
“ขอย้ําว่า การบรรจุพยาบาลในครั้งนี้ ท่านนายกเข้าใจถึงความจําเป็นในการขอเพิ่มตําแหน่งข้าราชการพยาบาล โดยใช้อัตราว่างของกระทรวงฯ 2,200 คน บวกกับที่ขอใหม่ 8,792 คน บรรจุใน 3 ปี ซึ่งจะเสนอเข้าที่ประชุมคณะรัฐมนตรีในสัปดาห์หน้า เป็นการยืนยันว่าเป็นการบรรจุครั้งใหญ่มากของพยาบาล ซึ่งทําให้การรอบรรจุสามารถหมุนได้ใน 3 ปี (ปีงบประมาณ2560-2562) และคิดว่าในอนาคตการบรรจุพยาบาลเป็นข้าราชการจะมีปัญหาน้อยลง เพราะได้มองไปข้างหน้าแล้วว่าตําแหน่งเกษียณ และการเพิ่มใหม่สมดุลกันพอดี จะเพิ่มใหม่ก็ไม่มาก จะใช้อัตรากําลังที่เหมาะสมกับภาระงาน และพยายามจะลดทอนงานของพยาบาล โดยจัดผู้ช่วยพยาบาลให้ทํางานแทน ซึ่งตอนนี้กระทรวงก็ได้ดําเนินการแล้ว” รัฐมนตรีว่าการกระทรวงสาธารณสุขกล่าว
**************************** 19 พฤษภาคม 2560
รัฐบาลไทย-ข่าวทำเนียบรัฐบาล- กระทรวงอุตฯ ดีเดย์ปล่อยขบวนคาราวาน พร้อมส่งต่อสิ่งของยังชีพ ช่วยผู้ประสบภัยน้ำท่วม
วันพุธที่ 11 กันยายน 2562
กระทรวงอุตฯ ดีเดย์ปล่อยขบวนคาราวาน พร้อมส่งต่อสิ่งของยังชีพ ช่วยผู้ประสบภัยน้ําท่วม
นางเบญจมาพร เอกฉัตร์ ผู้ตรวจราชการกระทรวงอุตสาหกรรม เป็นประธานปล่อยขบวนรถคาราวาน “กระทรวงอุตสาหกรรม สานพลัง รวมน้ําใจ ช่วยผู้ประสบภัยน้ําท่วม”  เพื่อช่วยเหลือผู้ประสบอุทกภัยในพื้นที่ภาคตะวันออกเฉียงเหนือและภาคเหนือตอนบน
วันที่ 10 กันยายน 2562 นางเบญจมาพร เอกฉัตร์ ผู้ตรวจราชการกระทรวงอุตสาหกรรม เป็นประธานปล่อยขบวนรถคาราวาน “กระทรวงอุตสาหกรรม สานพลัง รวมน้ําใจ ช่วยผู้ประสบภัยน้ําท่วม” นําเครื่องอุปโภค-บริโภค ข้าวสาร อาหารแห้ง น้ําดื่มและยารักษาโรค เพื่อช่วยเหลือผู้ประสบอุทกภัยในพื้นที่ภาคตะวันออกเฉียงเหนือและภาคเหนือตอนบน ตาม 7 มาตรการช่วยเหลือผู้ประกอบการที่ประสบอุทกภัยอย่างเร่งด่วน โดยเฉพาะอย่างยิ่ง โครงการคืนความสุข SMEs (SMEs Happy Work and Happy Life) เพื่อเป็นการบรรเทาความเดือดร้อนและ คืนความสุขให้ผู้ประกอบการและวิสาหกิจที่ประสบอุทกภัย โดยมี นายภานุวัฒน์ ตริยางกูรศรี นายเอกภัทร  วังสุวรรณ นายประกอบ วิวิธจินดา ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดี กรมส่งเสริมอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม และผู้บริหาร พร้อมด้วยข้าราชการกระทรวงอุตสาหกรรมเข้าร่วม ณ อาคารกรมส่งเสริมอุตสาหกรรม กระทรวงอุตสาหกรรม
นอกจากนี้ กระทรวงอุตสาหกรรมมีมาตรการช่วยเหลือผู้ประกอบการที่ประสบอุทกภัย 7 มาตรการ ประกอบด้วย 1) ช่วยเหลือผู้ประกอบการเข้าถึงแหล่งเงินทุน 2) Big Cleaning 3) ซ่อมแซม ปรับปรุง ฟื้นฟูอุปกรณ์ เครื่องจักร อาคาร สถานที่ ของสถานประกอบการที่ได้รับผลกระทบ 4) ฟื้นฟูวิสาหกิจแบบบูรณาการผ่านศูนย์สนับสนุนและช่วยเหลือเอสเอ็มอี (SSRC)5) ยกเว้นค่าธรรมเนียมรายปี และค่าธรรมเนียมจดทะเบียนเครื่องจักรให้กับสถานประกอบการที่ได้รับผลกระทบ 6)ร่วมกับบริษัทชั้นนํา และบริษัท ปตท. จํากัด (มหาชน) บริการตรวจเช็คสภาพรถยนต์ เปลี่ยนถ่ายน้ํามันเครื่องฟรี และ 7) เข้าสํารวจ เยี่ยมเยือน ช่วยเหลือผู้ประกอบการที่ได้รับผลกระทบ
รัฐบาลไทย-ข่าวทำเนียบรัฐบาล-กกจ. ชวนแรงงานไทย ทำงานภาคประมง
วันพฤหัสบดีที่ 30 เมษายน 2563
กกจ. ชวนแรงงานไทย ทํางานภาคประมง
กรมการจัดหางาน แจ้งช่องทางทําเงินช่วงโควิด ชวนทํางานในกิจการประมงทะเล ปัจจุบันยังมีความต้องการกว่า 50,000 อัตรา
เมื่อวันที่ 30 เมษายน 2563 นายสุชาติ พรชัยวิเศษกุล อธิบดีกรมการจัดหางาน กล่าวว่า ได้รับแจ้งจากสมาคมการประมงแห่งประเทศไทย ประกาศรับสมัครแรงงานไทยทํางานในภาคประมงทะเล พร้อมเผย ปัจจุบัน ยังมีความต้องการแรงงาน จํานวนกว่า 50,000 อัตรา เช่น ตําแหน่งนายท้ายเรือ/นายเรือ ผู้ช่วยนายท้ายเรือ ช่างเครื่อง และกรรมกร/ลูกเรือ เป็นต้น ค่าจ้างและสวัสดิการต่างๆ ที่ได้รับจะเป็นไปตามที่กฎหมายกําหนด โดยผู้ที่สนใจสมัครงานดังกล่าว สามารถประสานโดยตรงได้ทาง หมายเลขโทรศัพท์ 02-452-0571-2 หรือทาง thaifisheries@windowslive.com ทั้งนี้สามารถสอบถามรายละเอียดเพิ่มเติม ได้ที่ สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 และสายด่วนกระทรวงแรงงาน โทร.1506 กด 2 กรมการจัดหางาน
“ การแพร่ระบาดของโควิด-19 ได้ส่งผลกระทบในทุกภาคส่วน รวมทั้ง ผลกระทบต่อภาคประมงทะเลทั้งในด้านการประกอบอาชีพ ด้านการตลาด และการดํารงชีวิตเป็นอย่างมาก ขณะเดียวกัน ยังพบว่ามีการขาดแคลนแรงงานในกลุ่มผู้ประกอบการประมง ซึ่งทางคณะกรรมการบริหารสมาคมการประมงแห่งประเทศไทย ได้ ขอให้รัฐบาล ประชาสัมพันธ์ให้แรงงานไทยที่ว่างงานจากสถานการณ์การแพร่ระบาดดังกล่าว มาทํางานในกิจการประมงทะเล ซึ่งนับได้ว่าเป็นอีกหนึ่งช่องทางให้ผู้ว่างงานได้เลือกประกอบอาชีพ เพื่อมีรายได้ เลี้ยงตนเองและครอบครัว อีกทั้งยังเป็นการส่งเสริมให้เกิดการจ้างงาน และลดปัญหาการขาดแคลนแรงงาน ด้วย ” นายสุชาติฯ กล่าว
รัฐบาลไทย-ข่าวทำเนียบรัฐบาล-เตือนนายจ้างบังคับลูกจ้างทำโอทีมีความผิด
วันศุกร์ที่ 8 มิถุนายน 2561
เตือนนายจ้างบังคับลูกจ้างทําโอทีมีความผิด
กรมสวัสดิการและคุ้มครองแรงงาน เตือนนายจ้างให้ลูกจ้างทํางานล่วงเวลา ต้องได้รับความยินยอมจากลูกจ้าง ฝ่าฝืนมีความผิดตามกฎหมาย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่ากฎหมายคุ้มครองแรงงาน ได้กําหนดห้ามนายจ้างให้ลูกจ้างทํางานล่วงเวลาก่อนได้รับความยินยอมจากลูกจ้าง ดังนั้นหากนายจ้างมีความจําเป็นที่จะต้องให้ลูกจ้างทํางานเกินเวลาปกติหรือทํางานล่วงเวลาจะต้องให้ลูกจ้างยินยอมก่อนที่จะมีการทํางานล่วงเวลาทุกครั้ง อย่างไรก็ตามกรณีที่ลักษณะหรือสภาพของงานมีความจําเป็นต้องทําติดต่อกันไปหากหยุดจะเสียแก่งานหรือเป็นงานฉุกเฉิน นายจ้างอาจให้ลูกจ้างทํางานล่วงเวลาเท่าที่จําเป็นได้โดยไม่ต้องขอความยินยอมจากลูกจ้าง
อธิบดีกรมสวัสดิการและคุ้มครองแรงงาน กล่าวเพิ่มเติมว่า เมื่อมีการทํางานล่วงเวลาแล้วนายจ้างจะต้องจ่ายค่าล่วงเวลาให้กับลูกจ้าง ไม่น้อยกว่า 1.5 เท่าของอัตราค่าจ้างต่อชั่วโมงในวันทํางานตามจํานวนที่ทําด้วย และหากเป็นการทํางานล่วงเวลาในวันหยุดจะต้องจ่ายค่าล่วงเวลาไม่น้อยกว่า 3 เท่าของอัตราค่าจ้างต่อชั่วโมงในวันทํางานตามจํานวนที่ทํา กสร.จึงขอให้นายจ้างปฏิบัติให้ถูกต้องตามกฎหมาย หากฝ่าฝืนจะมีความผิดโดยมีโทษจําคุกไม่เกิน 6 เดือน ปรับไม่เกิน 1 แสนบาทหรือทั้งจําทั้งปรับ สอบถามข้อมูลเพิ่มเติมได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-"บิ๊กอู๋" หนุนท่องเที่ยวเมืองรอง เตรียมจัดงาน "นครพนม Winter Festival ตอน ลมหนาว ชมโขง" ปลายปีนี้
วันอังคารที่ 11 ธันวาคม 2561
"บิ๊กอู๋" หนุนท่องเที่ยวเมืองรอง เตรียมจัดงาน "นครพนม Winter Festival ตอน ลมหนาว ชมโขง" ปลายปีนี้
รมว.กระทรวงแรงงาน หนุนการท่องเที่ยวเมืองรอง เตรียมจัดงาน "นครพนม Winter Festival ตอน ลมหนาว ชมโขง" ปลายปีนี้ เพื่อส่งเสริมการท่องเที่ยว การจ้างงาน และกระตุ้นเศรษฐกิจช่วงเทศกาลปีใหม่
วันที่ 11 ธันวาคม 2561 เวลา 09.00 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมติดตามความก้าวหน้าการเตรียมการจัดงาน "นครพนม Winter Festival ตอน ลมหนาว ชมโขง" ณ ห้องประชุมพระธาตุพนม ชั้น 5 ศาลากลางจังหวัดนครพนม (หลังใหม่) โดยมี นางวิไลวรรณ ไกรโสดา รองผู้ว่าราชการจังหวัดนครพนม หัวหน้าส่วนราชการ ภาคเอกชน และประชาชน เข้าร่วมการประชุมฯ สําหรับการจัดงาน "นครพนม Winter Festival ตอน ลมหนาว ชมโขง" นั้น จะกําหนดจัดขึ้นระหว่างวันที่ 24 - 31 ธันวาคม 2561 และจะมีการตักบาตรวันขึ้นปีใหม่ ในวันที่ 1 มกราคม 2562 โดยมีวัตถุประสงค์เพื่อส่งเสริมการท่องเที่ยวในช่วงเทศกาลส่งท้ายปีเก่า ต้อนรับปีใหม่ ก่อนช่วงงาน Countdown เสริมสร้างความรักความสามัคคี กระตุ้นเศรษฐกิจในจังหวัด อันเป็นการส่งเสริมให้มีการจ้างงานมากขึ้น รวมทั้งส่งเสริมและประชาสัมพันธ์การท่องเที่ยวฤดูหนาว ซึ่งสอดคล้องตามนโยบายของรัฐบาล ภายใต้การนําของพลเอกประยุทธ์ จันทร์โอชา นายกรัฐมนตรี ที่ได้มีนโยบายส่งเสริมการท่องเที่ยวเมืองรอง โดยมอบหมายกระทรวงการท่องเที่ยวและกีฬา หน่วยงานที่เกี่ยวข้อง และคณะกรรมการขับเคลื่อนด้านต่างๆ ร่วมบูรณาการความร่วมมือร่วมมือกันดําเนินงานเพื่อพัฒนาด้านการท่องเที่ยวให้เกิดความยั่งยืน และมีคุณภาพ โดยรวมไปถึงการส่งเสริมการท่องเที่ยวเชิงวัฒนธรรมที่มีความหลากหลาย อันเป็นเอกลักษณ์และความโดดเด่นของคนไทย
ทั้งนี้ การจัดงานฯ ดังกล่าว เกิดจากการประสานความร่วมมือระหว่างหน่วยงานราชการ ภาคเอกชน และภาคประชาชน อาทิ การท่องเที่ยวแห่งประเทศไทย สํานักงานการท่องเที่ยวและกีฬาจังหวัดนครพนม สํานักงานพัฒนาชุมชนจังหวัดนครพนม เทศบาลเมืองนครพนม สํานักงานพาณิชย์จังหวัดนครพนม สํานักงานพัฒนาสังคมและความมั่นคงของมนุษย์จังหวัดนครพนม ที่ทําการปกครองจังหวัดนครพนม มหาวิทยาลัยนครพนม องค์การบริหารส่วนจังหวัดนครพนม สํานักงานคลังจังหวัดนครพนม หอการค้าจังหวัดนครพนม สภาอุตสาหกรรมท่องเที่ยวจังหวัดนครพนม สมาคมธุรกิจท่องเที่ยวจังหวัดนครพนม และทีมงานมาเด้อหล้า เป็นต้น
------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สมภพ ศีลบุตร – ภาพ/
11 ธันวาคม 2561
รัฐบาลไทย-ข่าวทำเนียบรัฐบาล-นายกรัฐมนตรีกราบนมัสการพระพุทธมหาพรหมอุดมสักยมุนี พระมงคลแห่งล้านนาตะวันออก
วันศุกร์ที่ 23 ธันวาคม 2559
นายกรัฐมนตรีกราบนมัสการพระพุทธมหาพรหมอุดมสักยมุนี พระมงคลแห่งล้านนาตะวันออก
นายกรัฐมนตรีกราบนมัสการพระพุทธมหาพรหมอุดมสักยมุนี  พระประธานจตุรพักตร์ในวิหารหลวงวัดภูมินทร์ จ.น่าน ชื่นชมมัคคุเทศก์น้อยที่นําชมภาพจิตรกรรมฝาผนัง ระบุต้องการให้เด็กและเยาวชนกล้าคิดกล้าแสดงออกเพื่อเตรียมการเปิดประตูสู่ AEC
วันนี้ (23 ธ.ค. 59) เวลา 15.20 น. ณ วัดภูมินทร์ จังหวัดน่าน พลเอก ประยุทธ์ จันทร์โอชา นายกรัฐมนตรี และคณะ เดินทางกราบนมัสการพระพุทธมหาพรหมอุดมสักยมุนี พระประธานจตุรพักตร์ในวิหารหลวง ซึ่งเป็นพระอุโบสถจตุรมุขหลังแรกของประเทศไทยที่พระอุโบสถตรงใจกลางประดิษฐานพระพุทธรูปขนาดใหญ่ 4 องค์ หันพระพักตร์ออก ด้านประตูทั้งสี่ทิศ หันเบื้องพระปฤษฎางค์ชนกัน ประทับนั่งบนฐานชุกชี เป็นพระพุทธรูปปางมารวิชัย ที่มีความงามของพระอุโบสถ พร้อมทั้งได้ถวายปัจจัยไทยธรรมแด่พระเถรานุเถระชั้นผู้ใหญ่ของจังหวัดน่าน
จากนั้น มัคคุเทศก์น้อยจากโรงเรียนจุมปีวนิดาภรณ์ จํานวน 6 คน ได้นํานายกรัฐมนตรีเดินชมภาพจิตรกรรมฝาผนัง ซึ่งแบ่งออกเป็น 3 ส่วนคือ ส่วนที่แสดงถึงเรื่องราวและวิถีชีวิตตํานานพื้นบ้าน ส่วนที่เกี่ยวข้องกับเรื่องพระเตมีราชชาดก และส่วนที่แสดงถึงความเป็นอยู่ของชาวน่านในอดีต เช่น การแต่งกายด้วยผ้าซิ่นลายน้ําไหล การทอผ้าด้วยกี่ทอมือ และการทําการค้ากับชาวต่างชาติ เป็นต้น อีกทั้ง ยังมีภาพจิตรกรรมฝาผนังที่โดดเด่นเป็นพิเศษในวัดภูมินทร์แห่งนี้คือ ภาพ “เสียงกระซิบบันลือโลก” หรือภาพ “ปู่ม่าน ย่าม่าน” ซึ่งเป็นคําเรียกผู้ชายผู้หญิงชาวไทลื้อสมัยโบราณ ในลักษณะกระซิบสนทนากัน ซึ่งนายกรัฐมนตรีได้ให้ความสนใจภาพจิตรกรรมเหล่านี้ พร้อมชื่นชมและกล่าวขอบคุณมัคคุเทศก์น้อยที่มาคอยให้ข้อมูลสถานที่ด้วยเสียงใส ๆ เป็นภาษาพื้นเมือง อีกทั้ง ต้องการให้เด็กและเยาวชนกล้าคิด กล้าแสดงออกเพื่อเตรียมการเปิดประตูสู่ AEC เนื่องจากจังหวัดน่านนั้นเป็นทางผ่าน ที่นักท่องเที่ยวสามารถเดินทางไปประเทศจีน ผ่านทางสปป.ลาวได้
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไวรัสโควิด-19 สามารถติดกันได้ทางอากาศ ?
วันจันทร์ที่ 16 มีนาคม 2563
ไวรัสโควิด-19 สามารถติดกันได้ทางอากาศ ?
ไวรัสติดกันได้ถ้าอยู่ในห้องเดียวกันจริงหรอ ?
Q : เชื้อไวรัสโควิด-19 จะสามารถติดต่อกัน ผ่านระบบท่อแอร์ที่ใช้ร่วมกันในสํานักงานได้หรือไม่ ??
A : เชื้อไวรัสโควิด-19 ไม่ได้มีการแพร่กระจายทางอากาศ แต่มีการติดต่อกันทางการสัมผัส ดังนั้นการติดต่อกันผ่านทางท่อแอร์จึงไม่สามารถเกิดขึ้นได้ แต่อาจติดเชื้อจากคนที่อยู่ในบริเวณสํานักงานเดียวกันได้
รัฐบาลไทย-ข่าวทำเนียบรัฐบาล-"ยุติธรรม" เชิดชูเกียรติอาสาสมัครคุมประพฤติ เนื่องในวันอาสาสมัครคุมประพฤติ ประจำปี ๒๕๕๙
วันศุกร์ที่ 17 มีนาคม 2560
"ยุติธรรม" เชิดชูเกียรติอาสาสมัครคุมประพฤติ เนื่องในวันอาสาสมัครคุมประพฤติ ประจําปี ๒๕๕๙
นายถาวร พรหมมีชัย เลขานุการรัฐมนตรีว่าการกระทรวงยุติธรรม เป็นประธานในพิธีเปิดโครงการเชิดชูเกียรติอาสาสมัครคุมประพฤติ กระทรวงยุติธรรม  เนื่องในวันอาสาสมัครคุมประพฤติ ประจําปี ๒๕๕๙
เมื่อวันพฤหัสบดีที่ ๑๖ มีนาคม ๒๕๖๐ เวลา ๑๔.๓๐ น.
ณ โรงแรมมิราเคิลแกรนด์ คอนเวนชั่น กรุงเทพมหานคร
นายถาวร พรหมมีชัย เลขานุการรัฐมนตรีว่าการกระทรวงยุติธรรม
เป็นประธานในพิธีเปิดโครงการเชิดชูเกียรติอาสาสมัครคุมประพฤติ กระทรวงยุติธรรม
เนื่องในวันอาสาสมัครคุมประพฤติ ประจําปี ๒๕๕๙
พร้อมมอบโล่อาสาสมัครคุมประพฤติดีเด่น จํานวน ๒๘ คน
และใบประกาศเกียรติคุณอาสาสมัครคุมประพฤติ กระทรวงยุติธรรม
ที่ปฏิบัติงานเป็นระยะเวลา ๒๕ ปี จํานวน ๖๖ คน
เพื่อเป็นขวัญและกําลังใจให้กับอาสาสมัครคุมประพฤติในการปฏิบัติงาน
ดูแลสงเคราะห์แก้ไขฟื้นฟูผู้กระทําผิด
และช่วยเหลือผู้ก้าวพลาดให้กลับมาเป็นคนดีสู่สังคม
โดยมี นางกรรณิการ์ แสงทอง รองปลัดกระทรวงยุติธรรม
พันตํารวจเอก ดร.ณรัชต์ เศวตนันทน์ อธิบดีกรมคุมประพฤติ
พร้อมด้วยอาสาสมัครคุมประพฤติ และผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานพิธีลงนามบันทึกข้อตกลงความร่วมมือ “การส่งเสริมเศรษฐกิจผู้ประกอบการในชุมชนท้องถิ่น”
วันศุกร์ที่ 24 มีนาคม 2560
รมว.ดิจิทัลฯ เป็นประธานพิธีลงนามบันทึกข้อตกลงความร่วมมือ “การส่งเสริมเศรษฐกิจผู้ประกอบการในชุมชนท้องถิ่น”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานและมอบนโยบายในพิธีลงนามบันทึกข้อตกลงความร่วมมือ “การส่งเสริมเศรษฐกิจผู้ประกอบการในชุมชนท้องถิ่น” ระหว่างกระทรวงดิจิทัลเพื่อเศรษฐกิจและสังคม โดยนางสาววิไลลักษณ์ ชุลีวัฒนกุล ปลัดกระทรวงดิจิทัลฯ เป็นผู้ลงนามร่วมกับผู้บริหารกระทรวงเกษตรและสหกรณ์ กระทรวงพาณิชย์ สํานักงานส่งเสริมการศึกษานอกระบบและการศึกษาตามอัธยาศัย(กศน.) กระทรวงศึกษาธิการ และบริษัท โทเทิ่ล แอ็คเซ็ส คอมมูนิเคชั่น จํากัด (มหาชน) หรือ ดีแทค โดยความร่วมมือครั้งนี้มีวัตถุประสงค์เพื่อนําภารกิจบูรณาการสู่ศูนย์ดิจิทัลชุมชน และเร่งขับเคลื่อนการใช้ประโยชน์จากเทคโนโลยีภาคประชาชนผ่านโครงการ “ความร่วมมือการส่งเสริมเศรษฐกิจผู้ประกอบการในชุมชนท้องถิ่น” สร้างความเข้มแข็งเศรษฐกิจฐานรากสู่เป้าหมายไทยแลนด์ 4.0 ภายใต้ยุทธศาสตร์ชาติ 20 ปี ที่มุ่งเน้นสร้างความมั่นคง มั่งคั่ง และยั่งยืน ณ ห้องซาลอน B, C ชั้น 3 โรงแรมเจดับบลิว แมริออท สุขุมวิท กรุงเทพฯ เมื่อวันที่ 22 มีนาคม 2560
************************
รัฐบาลไทย-ข่าวทำเนียบรัฐบาล-สธ.เตือนประชาชนอย่าหลงเชื่อ ข้อมูลเท็จห้ามเช็คอินในสถานบันเทิง ผิด พ.ร.บ.ควบคุมเครื่องดื่มแอลกอฮอล์
วันพฤหัสบดีที่ 10 สิงหาคม 2560
สธ.เตือนประชาชนอย่าหลงเชื่อ ข้อมูลเท็จห้ามเช็คอินในสถานบันเทิง ผิด พ.ร.บ.ควบคุมเครื่องดื่มแอลกอฮอล์
กระทรวงสาธารณสุข ยืนยัน พ.ร.บ.ควบคุมเครื่องดื่มแอลกอฮอล์ พ.ศ. 2551 ไม่ได้ระบุว่าการเช็คอินในสถานบันเทิงเป็นการยุยงส่งเสริมการดื่มเครื่องดื่มแอลกอฮอล์ประชาชนไม่ต้องตระหนกข่าวที่แชร์ในสื่อสังคมออนไลน์เป็นข้อมูลเท็จ
ผู้เผยแพร่ข้อมูลที่เป็นเท็จ มีความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2560
นายแพทย์นิพนธ์ ชินานนท์เวช ผู้อํานวยการสํานักงานคณะกรรมการควบคุมเครื่องดื่มแอลกอฮอล์ กรมควบคุมโรค กระทรวงสาธารณสุข ให้สัมภาษณ์ ว่า ตามที่มีการแชร์ข้อมูลในสื่อสังคมออนไลน์ ในประเด็น “การบังคับใช้กฎหมายของกระทรวงสาธารณสุข ที่ห้ามมิให้ประชาชนทุกท่านส่งเสริมการดื่มเครื่องดื่มแอลกอฮอล์ โดยระบุว่าหากประชาชนเช็คอิน ทางเฟสบุ๊ค(Facebook)ในสถานบันเทิงจะถือเป็นการยุยงส่งเสริม และต้องได้รับโทษจําคุก 5 ปี หรือปรับ 50,000 บาท ” นั้น ขอชี้แจงว่า ข้อมูลดังกล่าวเป็นเท็จ เนื่องจากรัฐบาล กระทรวงสาธารณสุขและรัฐมนตรีว่าการกระทรวงสาธารณสุข ไม่ได้มีนโยบายหรือข้อสั่งการในเรื่องดังกล่าว และตาม พ.ร.บ.ควบคุมเครื่องดื่มแอลกอฮอล์ พ.ศ. 2551 ไม่ได้ระบุว่าการเช็คอินในสถานบันเทิงเป็นการยุยงส่งเสริมการดื่มเครื่องดื่มแอลกอฮอล์
ทั้งนี้ จากการตรวจสอบที่มาของข้อมูลเบื้องต้นพบว่า ข้อมูลข่าวดังกล่าวไม่มีการยืนยันแหล่งที่มาอย่างชัดเจน เป็นการแอบอ้างผู้บริหารระดับสูงของทางส่วนราชการ ทําให้ส่วนราชการได้รับความเสียหาย ที่สําคัญทําให้เกิดกระแสการต่อต้านจากประชาชนที่ยังไม่ทราบข้อเท็จจริงซึ่งการกระทําดังกล่าวมีความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ (ฉบับที่ 2 ) พ.ศ. 2560 มาตรา 14 อีกด้วย ซึ่งกระทรวงสาธารณสุขได้มอบหมายให้ฝ่ายกฎหมายดําเนินการตรวจสอบข้อเท็จจริง และหากพบข้อมูลที่เกี่ยวข้องจะดําเนินการตามกฎหมายต่อไปจึงขอให้ประชาชนอย่าตื่นตระหนก อย่าหลงเชื่อข้อมูลที่เป็นเท็จดังกล่าว หากมีข้อสงสัยสอบถามที่ สายด่วนกรมควบคุมโรค 1442 ตลอด 24 ชั่วโมง
*************** 10 สิงหาคม 2560
รัฐบาลไทย-ข่าวทำเนียบรัฐบาล-ประเทศไทยเป็นภาคีอนุสัญญาในการรวบรวมกฎเกณฑ์บางประการเกี่ยวกับการรับขนระหว่างประเทศทางอากาศ หรืออนุสัญญามอนตริออล ค.ศ. 1999
วันพุธที่ 16 สิงหาคม 2560
ประเทศไทยเป็นภาคีอนุสัญญาในการรวบรวมกฎเกณฑ์บางประการเกี่ยวกับการรับขนระหว่างประเทศทางอากาศ หรืออนุสัญญามอนตริออล ค.ศ. 1999
เพื่อผู้โดยสารจะได้รับการชดใช้ค่าเสียหายอย่างเป็นธรรมและรวดเร็วกรณีถึงแก่ความตาย
นายจุฬา สุขมานพ ผู้อํานวยการสํานักงานการบินพลเรือนแห่งประเทศไทย เปิดเผยว่า นายวิชาวัฒน์ อิศรภักดี เอกอัครราชทูต ณ กรุงออตตาวา ประเทศแคนาดา ผู้แทนถาวรไทยประจําองค์การการบินพลเรือนระหว่างประเทศ ได้มอบภาคยานุวัติสาร (instrument of accession) และคําประกาศ (declaration) ของประเทศไทย เพื่อการเข้าเป็นภาคีอนุสัญญาเพื่อการรวบรวมกฎเกณฑ์บางประการเกี่ยวกับการรับขนระหว่างประเทศทางอากาศ (Convention for the Unification of Certain Rules For International Carriage by Air) หรืออนุสัญญามอนตริออล ค.ศ. 1999 แก่ Mr. John V. Augustin ผู้อํานวยการสํานักกฎหมายและความสัมพันธ์ต่างประเทศ องค์การการบินพลเรือนระหว่างประเทศ (International Civil Aviation Organization : ICAO) เมื่อวันที่ 3 สิงหาคม 2560 ณ องค์การการบินพลเรือนระหว่างประเทศ สํานักงานใหญ่ เมืองมอนตริออล ประเทศแคนาดา ซึ่งอนุสัญญาฯ จะมีผลใช้บังคับกับประเทศไทยในวันที่ 2 ตุลาคม 2560 ตามข้อ 53 วรรคหก ของอนุสัญญาฯ ปัจจุบันมีประเทศที่เป็นภาคีของอนุสัญญาทั้งสิ้น 126 ประเทศ
พระราชบัญญัติการรับขนทางอากาศระหว่างประเทศ พ.ศ. 2558 แก้ไขเพิ่มเติมโดยพระราชบัญญัติการรับขนทางอากาศระหว่างประเทศ (ฉบับที่ 2) พ.ศ. 2560 เป็นกฎหมายอนุวัติการอนุสัญญาดังกล่าว ซึ่งพระราชบัญญัติและอนุสัญญาดังกล่าวมีสาระสําคัญเกี่ยวกับการรวบรวมกฎเกณฑ์บางประการเกี่ยวกับการรับขนทางอากาศระหว่างประเทศ กําหนดเอกสารการรับขน (ส่งเสริมการใช้ E-document) กําหนดหลักความรับผิดของผู้ขนส่ง การจํากัดความรับผิดและจํานวนจํากัดความรับผิด (limits of liability) โดยกําหนดเป็นหน่วยสิทธิพิเศษถอนเงิน (Special Drawing Rights : SDR) การพ้นจากความรับผิด การจ่ายค่าเสียหายล่วงหน้า (กรณีผู้โดยสารตายหรือบาดเจ็บ) การจัดให้มีประกัน ระยะเวลาการใช้สิทธิเรียกร้อง และการเลือกศาล รวมทั้งเขตอํานาจศาลและการอนุญาโตตุลาการ
การที่ประเทศไทยเข้าเป็นภาคีของอนุสัญญาฯ จะเป็นประโยชน์ต่อคนโดยสาร ผู้ตราส่ง และผู้รับตราส่ง โดยจะทําให้ได้รับการชดใช้ค่าเสียหายอย่างเป็นธรรมและรวดเร็ว กรณีคนโดยสารถึงแก่ความตายได้กําหนดให้ผู้ขนส่งจ่ายเงินล่วงหน้า (advance payment) ให้แก่ผู้มีสิทธิเรียกร้องโดยไม่ชักช้า เพื่อบรรเทาความจําเป็นทางเศรษฐกิจเฉพาะหน้า ในขณะที่ผู้ขนส่งทางอากาศจะได้รับประโยชน์จากการจํากัดความรับผิด ต้นทุนในการทําประกันภัยการขนส่งทางอากาศลดลง และหากมีการเรียกร้องค่าเสียหาย จะมีกฎเกณฑ์แน่นอน ไม่จําเป็นต้องต่อสู้คดีในศาล ซึ่งอาจใช้ระยะเวลานาน ทั้งนี้จะช่วยลดค่าใช้จ่ายในการดําเนินคดีที่มีค่าใช้จ่ายสูง และช่วยลดต้นทุนด้านการขนส่งแก่ผู้ขนส่งและภาคอุตสาหกรรมการขนส่งทางอากาศของประเทศไทยในภาพรวม
รัฐบาลไทย-ข่าวทำเนียบรัฐบาล-ศูนย์ดำรงธรรมให้บริการช่วงปีใหม่ไม่มีวันหยุด ผุดไอเดียเข้าถึงประชาชน บริการเชิงรุกตั้งศูนย์ดำรงธรรมเคลื่อนที่ ณ จุดอำนวยความปลอดภัยทางถนน 24 ชม.
วันศุกร์ที่ 30 ธันวาคม 2559
ศูนย์ดํารงธรรมให้บริการช่วงปีใหม่ไม่มีวันหยุด ผุดไอเดียเข้าถึงประชาชน บริการเชิงรุกตั้งศูนย์ดํารงธรรมเคลื่อนที่ ณ จุดอํานวยความปลอดภัยทางถนน 24 ชม.
ศูนย์ดํารงธรรมให้บริการช่วงปีใหม่ไม่มีวันหยุด ผุดไอเดียเข้าถึงประชาชน บริการเชิงรุกตั้งศูนย์ดํารงธรรมเคลื่อนที่ ณ จุดอํานวยความปลอดภัยทางถนน 24 ชม.
วันนี้ (30 ธ.ค. 59)นายกฤษฎา บุญราช ปลัดกระทรวงมหาดไทยเปิดเผยว่า ตามที่กระทรวงมหาดไทยได้จัดทําโครงการของขวัญปีใหม่ 2560 โดยจัดทําโครงการที่เป็นประโยชน์ต่อพี่น้องประชาชน จํานวน 14 โครงการ ซึ่งหนึ่งในนั้น คือ โครงการของขวัญปีใหม่ของศูนย์ดํารงธรรมที่ได้กําหนดจะพัฒนางานบริการเพื่อตอบสนองความต้องการของประชาชนให้มากขึ้น โดยมีทั้งภารกิจการให้บริการพิเศษช่วงปีใหม่และการพัฒนางานบริการอย่างต่อเนื่อง
สําหรับการให้บริการในช่วงปีใหม่ในปีนี้ จะเน้นการเข้าถึงประชาชนให้มากขึ้น และมีการให้บริการเชิงรุก ด้วยการจัดตั้งศูนย์ดํารงธรรมอําเภอเคลื่อนที่ ณ บริเวณจุดอํานวยความปลอดภัยทางถนน บนถนนสายหลักอําเภอละ 1 แห่ง โดยจะมีเจ้าหน้าที่ “ชุดประจําจุดอํานวยการความปลอดภัยทางถนน” ประกอบด้วย ปลัดอําเภอ กํานัน ผู้ใหญ่บ้าน องค์กรปกครองส่วนท้องถิ่น และคณะกรรมการหมู่บ้าน ให้บริการรับเรื่องร้องทุกข์/ร้องเรียน และคอยช่วยเหลือประชาชนผู้ได้รับความเดือดร้อน และเรื่องอื่น ๆ ตลอด 24 ชั่วโมง ในส่วนของการเปิดให้บริการของศูนย์ดํารงธรรมจังหวัดและอําเภอจะเปิดให้บริการต่อเนื่องในช่วงวันหยุดตลอด 6 วัน ระหว่างวันที่ 30 ธันวาคม 2559 – 4 มกราคม 2560 โดยจัดเจ้าหน้าที่ไว้คอยให้บริการ ณ ศูนย์ดํารงธรรม ทางโทรศัพท์ และ Application Spond เพื่อรับเรื่องราวร้องทุกข์ ให้ความช่วยเหลือ และรับแจ้งเหตุตลอด 24 ชั่วโมง รวมไปถึงให้บริการจัดทําบัตรประชาชนและงานทะเบียนราษฎร บริการข้อมูลอื่น ๆ ที่จําเป็น เช่น ที่ตั้งหน่วย/จุดให้ความช่วยเหลือในพื้นที่ หมายเลขโทรศัพท์หน่วยงาน/องค์กร เบอร์สายด่วนต่าง ๆ
นอกจากนี้ กระทรวงมหาดไทยยังได้ประสานหน่วยงานอื่น ๆ มาร่วมให้บริการแก่ประชาชนด้วย เช่น บริการทางทะเบียนรถ ชําระค่าสาธารณูปโภค การรับแจ้งเหตุฉุกเฉิน น้ําไม่ไหล ไฟฟ้าดับ ไฟฟ้าลัดวงจร เป็นต้น และได้ประสานงานไปยังมูลนิธิต่าง ๆ อาสาสมัครป้องกันภัยฝ่ายพลเรือน สถานศึกษา และหน่วยงานเอกชน เพื่อช่วยเหลือเบื้องต้นในกรณีประชาชนประสบเหตุฉุกเฉิน เช่น รถเสีย ยางแตก ซ่อมแซมรถ เปลี่ยนยาง หรือหากมีเหตุฉุกเฉินที่เกี่ยวกับความปลอดภัยในชีวิตและทรัพย์สินของประชาชน จะมีการสนธิกําลังจัดชุดเคลื่อนที่เร็วเข้าระงับเหตุและแก้ไขปัญหาทันที
ทั้งนี้ กระทรวงมหาดไทยได้กําหนดแนวทางปฏิบัติว่ากรณีที่ประชาชนได้ร้องเรียนร้องทุกข์เข้ามา และเป็นเรื่องที่ไม่ยุ่งยากซับซ้อนไม่ขัดต่อระเบียบกฎหมายที่เกี่ยวข้องก็ให้ดําเนินการให้แล้วเสร็จภายใน 24 ชั่วโมง แต่หากเป็นเรื่องที่มีความยุ่งยากหรือเกี่ยวข้องต่อภารกิจกับหลายหน่วยงานต้องปฏิบัติตามขั้นตอนและบูรณาการหารือส่วนราชการเพื่อแก้ไขปัญหาภายใน 7 วัน
ปลัดกระทรวงมหาดไทย กล่าวเพิ่มเติมว่า ทั้งนี้ จากผลการดําเนินงานศูนย์ดํารงธรรมในช่วงเทศกาลปีใหม่ของปี 2559 ที่ผ่านมา มีประชาชนเข้ารับบริการกว่า 3.6 แสนคน ในปีนี้กระทรวงมหาดไทยจึงได้เตรียมความพร้อมไว้อย่างเต็มที่เพื่อดูแลพี่น้องประชาชนในทุก ๆ ด้าน ซึ่งคาดว่าในปีนี้จะมีประชาชนมาติดต่อรับบริการจํานวนมากเช่นเดียวกัน โดยประชาชนสามารถติดต่อขอรับบริการศูนย์ดํารงธรรมได้ที่สายด่วน 1567 ตลอด 24 ชั่วโมง.
ครั้งที่ 251 / 2559
รัฐบาลไทย-ข่าวทำเนียบรัฐบาล-กรมการขนส่งทางรางกำหนดมาตรการดูแลผู้โดยสารรองรับเปิดเทอมเตรียมคลายล็อคมาตรการเว้นระยะห่างบนรถไฟฟ้า [กระทรวงคมนาคม]
วันศุกร์ที่ 19 มิถุนายน 2563
กรมการขนส่งทางรางกําหนดมาตรการดูแลผู้โดยสารรองรับเปิดเทอมเตรียมคลายล็อคมาตรการเว้นระยะห่างบนรถไฟฟ้า [กระทรวงคมนาคม]
กรมการขนส่งทางรางกําหนดมาตรการดูแลผู้โดยสารรองรับเปิดเทอมเตรียมคลายล็อคมาตรการเว้นระยะห่างบนรถไฟฟ้า
นายสรพงศ์ ไพฑูรย์พงษ์ อธิบดีกรมการขนส่งทางราง (ขร.) กระทรวงคมนาคม เป็นประธานการประชุมหารือเตรียมการรองรับการกําหนดมาตรการดูแลผู้โดยสารในข่วงเปิดภาคเรียนของนักเรียน นักศึกษา ช่วงต้นเดือนกรกฎาคม 2563 โดยมี กรมควบคุมโรค และศูนย์วิทยาศาสตร์สุขภาพโรคอุบัติใหม่ โรงพยาบาลจุฬาลงกรณ์ สภากาชาดไทย และผู้ให้บริการระบบราง เข้าร่วมประชุม เมื่อวันที่ 15 มิถุนายน 2563 ณ ขร.
นายสรพงศ์ ไพฑูรย์พงษ์ กล่าวว่า ขร. เตรียมความพร้อมมาตรการดูแลผู้โดยสารในระบบรถไฟฟ้าและรถไฟ ในข่วงเปิดภาคเรียนของนักเรียน นักศึกษา ช่วงต้นเดือนกรกฎาคม 2563 เพื่อให้สอดคล้องกับการประกาศมาตรการผ่อนคลายสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในระยะที่ 4 ของ ศบค. ได้แก่ การเสนอรัฐบาลคลายล็อคมาตรการเว้นระยะห่างภายในรถไฟฟ้าและรถไฟชานเมือง ป้องกันผู้โดยสารที่จะเพิ่มมากขึ้นจนอาจทําให้เกิดการติดเชื้ออื่น ๆ เข่น ไข้หวัด จากการรอบริเวณสถานีในชั่วโมงเร่งด่วน โดยกําหนดเพิ่มความหนาแน่นจากเดิมได้ไม่เกินร้อยละ 50 เป็น 70 กําหนดจุดยืนแบบหันหลังชนกันภายในรถ และอนุญาตให้นั่งในที่นั่งติดกันได้ แต่ยังคงต้องเข้มงวดด้านระบบการจัดการให้มี Safety manager ตรวจสอบความสะอาด ความหนาแน่น และการดูแลการบริการตามมาตรฐานสาธารณสุขอย่างสม่ําเสมอ ด้านระบบการใช้บริการให้ผู้โดยสารต้องสวมหน้ากาก 100% งดเว้นการพูดคุยภายในตู้โดยสาร และทํา Group release กรณีเกิดความหนาแน่นภายในขบวนรถ และด้านการติดตามผู้โดยสารด้วยแพลตฟอร์ม “ไทยชนะ” ควรใช้เฉพาะในระบบรถไฟที่ใช้เวลาเดินทางมากกว่า 1 ชั่วโมง ขณะที่ผู้โดยสารรถไฟฟ้าจะใช้เวลาเฉลี่ยเพียง 8 สถานี ๆ ละ 3 นาที รวม 24 นาทีเท่านั้น
ทั้งนี้ ขร. และหน่วยงานที่เกี่ยวข้องจะร่วมกันจัดทําแนวทางการปฏิบัติ เพื่อป้องกัน ควบคุมการแพร่ระบาดสําหรับการโดยสารในระบบราง และเตรียมเสนอ MOU ร่วมกับโรงพยาบาลจุฬาลงกรณ์ เกี่ยวกับกิจกรรมด้านการให้คําแนะนํา ติดตาม และตรวจสอบสภาพการแพร่ระบาดภายในระบบรถไฟฟ้าและรถไฟ เพื่อสร้างความมั่นใจให้แก่ประชาชนผู้ใช้บริการ